Diari Oficial de la Generalitat Valenciana


Sumari del DOGV 3254, del 01-06-1998 (1998/3579)

Rotlle d'apel·lació número 983/96. Cèdula de notificació.
---------------------------------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/3579


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 983/96. Cèdula de notificació. [1998/A3579]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat mitjançant la resolució del dia d'avui, dictada en el rotlle d'apel·lació número 983/1996, procedent del judici de menor quantia número 220/1994, del Jutjat de Primera Instància número 1 d'Ontinyent, s'ha acordat notificar a l'apel·lat incomparegut en aquesta alçada que es dirà més avall la sentència dictada en l'esmentat rotlle, que té l'encapçalament i decisió següents:
  
"Encapçalament:
  
La Secció Novena de l'Audiència Provincial de València, sent-ne ponent el magistrat Fernando Javierre Jiménez, ha vist aquest rotlle d'apel·lació número 983/1996, procedent de les actuacions de judici de menor quantia, promogudes davant el Jutjat de Primera Instància número 1 d'Ontinyent, amb el número 220/1994, entre les parts següents: d'una banda, com a demandant apel·lant, la senyora María Consuelo Serna Olcina, representada per la procuradora dels tribunals Ana María Arius Nieto, i d'una altra, com a demandada apel·lada, l'herència jacent del senyor Manuel Tomás Serna Olcina, senyora Teresa García Olmos, senyora Consuelo Olcina Llin i Compañía Panificadora Ontinyent, SL, representat per la procuradora dels tribunals María Consuelo Gomis Segarra, l'herència jacent del senyor Serna i la senyora Teresa García Olmos, sobre la simulació d'una acció de compravenda i altres, en virtut del recurs d'apel·lació interposat per la senyora Serna.
  
Decisió:
  
Atés que estimem el recurs d'apel·lació interposat per la procuradora Mercedes Pascual Revert, en la representació processal que té la senyora Consuelo Serna Olcina, contra la sentència dictada per la jutgessa substituta del Jutjat de Primera Instància número 1 d'Ontinyent, de data 31 de juliol de 1996, en les actuacions de menor quantia 220/1994, la qual revoquem, i en lloc seu, atés que estimem la demanda formulada contra l'herència jacent del senyor Manuel Serna Olcina, representada als efectes d'aquest procés per la seua vídua senyora María Teresa García Olmos, contra la senyora Consuelo Llin Olcina, que s'ha avingut a les pretensions actores i que ha finat durant la substanciació d'aquest litigi, per la qual cosa aquesta resolució es notificarà als seus hereus, i contra la Panificadora d'Ontinyent, SA, ara Panificadora d'Ontinyent, SL, realitzada per la senyora Consuelo Olcina Llin en favor del senyor Manuel Serna Olcina el dia 28 d'abril de 1992, davant del corredor José Manuel Terol Raduan, es condemna l'esmentada mercantil a reconéixer i complir aquesta resolució; tot això, sense fer especial declaració quant al pagament de les costes processals causades en les dues instàncies."
  
I, perquè el que s'ha acordat es complisca i valga de notificació a l'apel·lada incompareguda en aquesta alçada, senyora Consuelo Olcina Llin i els seus possibles drethavents, amb la prèvia fixació d'aquest edicte al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, el lliure i expedisc.